Trondheimpuls - Musikk

| Velkommen til trondheimpuls.no ! |  |  |  |  |  |

Skriv spørsmål
Når går bussen fra ....
Direkte til bussoraklet

Forsiden/Musikk

Oppdatert 19.09.2002

Kjærlighets-kulten: Morten Fagervik har 130 reisedager i året sammen med Motorpsycho og synes selv han har den beste jobben i verden.
Utskriftsversjon: Trykk her

Helt motorpsycho i ti år

Motorpsycho er Norges største rockband, Morten Fagervik var deres største fan. Nå er han deres turneleder. I ti år har han fulgt bandet gjennom like mange plateinnspillinger, 13 turneer og i alt 700 konserter.

Det begynte i 1992. Unge Fagervik var lysmann på ungdomshuset i Steinkjer da favorittbandet Motorpsycho holdt konsert. Ikke lenge etter banket Bent og Gebhardt på døra hans og ba ham om å kjøre lys på Demon-Box turneen. Resten er rockehistorie. Morten har siden vært lempis, sjåfør, backlinetekniker, lysmann og trommis i sidebandet Tussler. På plata «Blizzard» er det sågar Morten som trakterer gitarene sammen med Snah. Og det til tross for at Morten ikke kan spille gitar. Det påstår han hvertfall selv. - Lars Lien bestemte seg for å produsere barn i stedet for plater og plutselig sto jeg på scenen framfor 8000 mennesker i Nederland med Yamaha-orgelet jeg fikk av mamma som liten. Siden ba bandet meg om å skrive låter for to gitarer, og jeg kan ikke spille gitar. Til slutt ble vi enige om at jeg var flinkere til å bære gitarene enn å spille på dem.
Så Morten skiftet jobb til turneleder igjen. I følge Morten er det et unikt kameratskap som er nøkkelen til Motorpsychos suksess. Det er også grunnen til at han selv gidder.

Bussen til Britney

Fra de turnerte Europa i en seks-seters kassevogn 86-modell, med Gebhardts sjokkrosa heavyrock-trommesett på tilhengern, til de overtok Britney Spears turnebuss med innebygget kjøkken og playstation, har gutta så godt som aldri kranglet. Ikke da 80 000 kroner fra T-skjortesalget ble gjemt og glemt under madrassen i turnebussen, ikke da de kjørte til Augsberg i Nederland kun for å finne 15 betalende i salen og ikke engang da selveste Motorpsycho-sounden ble stjålet fra turnebussen i Oslo. Akkurat det er det verste minnet Morten har fra turnelivet.

- Utstyr som betydde mye for bandet var borte. Politiet ville at vi skulle lure i buskene for å lage en felle for tyvene. I stedet kjøpte vi tilbake utstyret del for del etterhvert som vi fikk sporet det opp på egen hånd. Vi gikk glipp av viktige konserter på grunn av den episoden.
Det var det verste minnet. Et av de beste minnene var å høre Bent greie den høyeste tonen i låta «Plan # 1» på Demon Box.

Magisk band

- Det var stort, gliser han, - tatt i betraktning at Bent ikke kunne synge på den tiden.
Utendørskonsertene i Roma står også høyt i kurs, for til tross for at Morten har hørt over 700 konserter, synes han ennå at bandet er magisk.
- Hver eneste kveld er det fantastisk å høre hvilke toner Snah greier å vrenge ut av gitaren sin, og bandet har ennå konserter hvor ting fungerer så bra at både musikere og crew står og griner på scenen.
- Har mye forandret seg etterhvert som dere har gjort suksess? - Å oppdage at det fantes folk som faktisk lever av å rigge og stemme gitarer var veldig ok. I dag er vi et crew på elleve håndplukkede mennesker som følger bandet fast. Alle er gode kompiser, alle respekterer hverandre og ingen har stjernenykker. Bandet synes de har verdens beste crew, og crewet synes de har verdens beste arbeidsgiver. Bent, Gebhardt og Snah er de mest jordnære folka jeg har møtt, og alle jobber ennå like hardt mot det samme målet.

Ny cd

Målet er at Motorpsycho skal bli bedre. Perfekte. Både musikalsk og scenemessig.
En journalist beskrev bandet som aldrende. Er det noe i det? - Det mest synlige tegnet på alder er at ingen gidder å drikke seg fulle etter hver konsert lengre. Vi tar like gjerne på oss tøflene og leser ei god bok som å traske rundt i Red Light District. Det får de yngre bandene ta seg av. Så lenge Motorpsycho ennå lager de beste platene i landet er det uansett meningsløst å snakke om alder. Man trenger tross alt ikke latex-bukse, amerikanske produsenter, oljefat eller Levis-spons for å lykkes. Det holder med kontor på Svartlamon, gode kompiser og en solid dose punkeparanoia.
«It's a lovecult» er tittelen på plata til Motorpsycho som kommer 30. september. Det har det tydeligvis vært i ti år nå.

NINA BIRGITTE BJØRLO

Det skjer

ma | ti | on | to | fr | lø | sø
|  |  |  |  |  | 01
02 | 03 | 04 | 05 | 06 | 07 | 08
09 | 10 | 11 | 12 | 13 | 14 | 15
16 | 17 | 18 | 19 | 20 | 21 | 22
23 | 24 | 25 | 26 | 27 | 28 | 29
30 |  |  |  |  |  |

Det skjer i...

Du må være logget på for å få personlige anbefalinger. De vil være basert på dine interesser.

Artikkelsøk

søk på artist
søk etter album

10 siste fra trondheimpuls.no

• | Med Brecker som stor fan
• | Hans og Grete på to steder
• | To gedigne oppturer
• | Sponsorstøtte uten noter
• | Stort fra debutant
• | Nattsvart fra Lukas Moodyson
• | Jo, vi byr på knallhard rock og jazz vi
• | Innspurt mot nye rekorder
• | Skøyere provoserer
• | Helt motorpsycho i ti år

5 siste fra adressa.no

• | Branntilløp under tribunen
• | Vil kreve millioner etter ras
• | Vil kreve seks millioner etter ras
• | Vil kreve seks millioner etter ras
• | Lei av kollektiv sutring

5 siste fra fotball.adressa.no

• | Zola starter mot Viking
• | - Må ikke bli baktunge
• | Desailly: Må bruke kantene
• | Skjebneuke for Reid
• | UEFA-delegasjon til Israel

Annonser hos oss Kontakt oss Om Trondheimpuls Personvern Våre partnere
trondheimpuls.no er et produkt fra Adresseavisen ASA, Trondheim, Norge.
Ansvarlig redaktør: Gunnar Flikke.
Redaktør og leder for internett: Rolf Dyrnes Svendsen.
trondheimpuls.no
Alt innhold er opphavsrettslig beskyttet. © Adresseavisen