spot'en peker på...

kl. 13.15 07.10.01

Spot er en uavhengig kulturavis
Ansvarlig redaktør: Trygve Mathiesen
Konsertredaktør: Lars Georg Fordal
Plateredaktør: Oddmund F. Vaagsholm
Metalredaktør: Svein Oscar Refsnes
Besøksadresse: Rosenkrantz' gt. 4., 0159 Oslo. Tel.: 22 82 33 12. Faks: 22 82 33 10.

Tussle inn i solnedgangen...

(Stavanger/Spot) Hva i all verden er det som får 700 nybakte studenter til å utsette seg for over to timer med middelaldrende menn fra Trøndelag som crooner køntriklassikere, iført slangeskinssdress?

Henrik Salthe

THE INTERNATIONAL TUSSLER SOCIETY: Levde ikke opp til ryktet Foto: Ragnhild Erevik Lea

Svaret er selvfølgelig Motorpsycho. Dette litt merkelige bandet fra Midt-Norge som har holdt det gående, uten krangler eller konflikter, siden begynnelsen av 90-tallet. Disse karene som vrir og vender på sin egen karriere oftere enn det forgår regjeringsskifter i en gjennomsnittlig sentralafrikansk republikk, har nok en gang bestemt seg for å utsette Norges befolkning for sitt sideprosjekt, The International Tussler Society.

Etter å ha sluppet tungrock-klassikeren Demon Box, kokte Motorpsycho med venner, ihop konseptplata The Tussler i løpet av to døgn i vokalist og keyboardist Lars Liens studio. Skiva var angivelig soundtracket til en film som aldri har blitt lagd, regissert av Theo Buhara. Plata ble sluppet i et ganske så begrenset opplag, og har dermed fått status som meget ettertraktet samlerobjekt blant innbitte MP-fans (noe som det er ganske mange av!)

Nå har plata blitt sluppet på ny, og dermed får vi en runde med fulle trøndere, både med bart og cowboyhatt, på norske landeveier. Motorpsycho har et fantastisk live-rykte på seg, men i går levde desverre ikke T.I.T.S. opp til dette. Nå er det jo ikke samme band, og Motorpsycho-guttene fikk følge av fire ekstra mann på scenen (bl.a. Lars Lien og Morten Fagervik, begge to assosierte MP-medlemmer). Tvilsomt om det var dette som gjorde at konserten ikke ble en så stor høydare som forventet, problemet var nok snarere låtvalget.

I altfor stor grad bestod settet av mer eller mindre platte fremførelser av gamle country-klassikere, og det var stort sett låtene fra plata som virkelig fungerte. Ellers ble det mye remjing og mjauing fra vokalistene (primært Bent Sæther og Lars Lien), og lite inspirerte fremførelser.

På tross av fine egenkomponerte countrysanger, er det først når bandet forlater country-landskapet og trekker oss inn i sugende psykedelisk jazz at musikken virkelig gnistrer. Under en fantastisk fremførelse av "Liz Reed" fikk alle instrumentalistene vise hva de var gode for, og bandet overrasket publikum med stadige nye twists and turns på låta. Det er i slike øyeblikk at en forstår hvor bra dette bandet egentlig er, og selv blir jeg litt sørgmodig over alt talentet som blir kastet bort på billige Status Quo-boogiecountrylåter.

Konserten var for så vidt ingen skuffelse, men etter å ha sett hvor bra oppvarmerne Tumbleweed gjorde countryrock, var det litt dumt å være vitne til så mange uinspirerte cover-sanger. Tusslerne burde heller ha skrevet litt flere sanger selv, for når vi fikk de ”skikkelige” sangene var denne konserten virkelig minneverdig.

Vi får også håpe på at T.I.T.S ikke blir noen langvarig avstikker fra Motorpsycho, slik at vi snart kan få se det virkelige potensialet til disse musikerne igjen.

Tumbelweed (supp), The International Tussler Society - Folken - Stavanger -19/08/03

Foto: Ragnhild Erevik Lea

Relaterte saker:
Utmattingsøvelse
Motorpsycho-utstilling på Rockefeller
Er Motorpsycho sendt fra Gud?
Motorisert ferdsel i Halden
Psychohimmel
Motorpsycho: It's A Love Cult (Sony) 4 av 6
Motorpsycho redda kvelden
Motorpsycho - drømmeland for de psykotiske 'naut

Tips noen om denne saken

01/09/2003
Konserterkalender 2003

20/08/2003
Vinnere av Kalas-konkurransen

13/08/2003
Darkthrone spiller på Moonfog-jubileum!

Bli rikt belønnet for Kalas-limerick

Trekning av Honcho-konkurransen

12/08/2003
Turbo til krig mot VG

16/08/2003
1349 - bak liksminken

11/08/2003
Liten trussel velter stort lass

08/08/2003
Lavmælt og livredd

10/07/2003
Andy Warhols forbannelse

26/05/2003
Vortex at Crackers, London W1. Gigography 4.7.77-3.4.78

14/05/2003
Hurra for 17.mai

11/06/2003
Spotter på ABC

22/11/2002
Peter Gabriel: (3) (Charisma 1980)

08/11/2002
X-Ray Spex: The Antology (dbl) (Sanctuary-VME) 6 av 6