MOTORPSYCHO : Studentersamfunnet - 28/10-02

399 |  |  | 8. årgang

29/10-02: | konsert

MOTORPSYCHO

Studentsamfunnet, Halden
mandag 28. oktober 2002

> Hard og nådeløs behandling i Halden

> 'Øvelse gjør mester' er et velkjent ordtak. Og det er en sannhet uten modifikasjoner i Motorpsychos tilfelle. Etter som bandet kommer lenger og lenger ut i turneen sin, sitter stadig flere detaljer som støpt. Hvilket medførte at publikum ble levert et strålende sett fra et hostende, men smilende orkester som mandag kveld besøkte Halden.

> Av Mats Johansen

Det er alltid overraskende å komme til småbyen her i landet. Halden ligger stille denne iskalde mandagskvelden. Kun et og annet streifende menneske befinner seg ute i gatene, og det er dermed et velkomment avbrekk å møte varmen i kjelleren på Dickens før konserten sparkes i gang.

Friskeste på lenge
Kort tid senere åpner dørene inn til storsalen på Studentsamfunnet, og litt over ti går Motorpsycho på scenen til en konsert som etter hvert skulle bli en av de friskeste undertegnede har opplevd på en stund. Denne kvelden skulle vise seg å bli høylytt, hardt rockende og kompromissløs.

Motorpsycho åpner også denne kvelden vågalt med den fremdeles ikke utgitte Dora Peach - et instrumentalt tøystykke av en lydvegg. Referansene til diverse utagerende amerikanske band på syttitallet blir stadig tydeligere. På samme måte som Grateful Dead og Allman Brothers har gjort før dem, griper også Motorpsycho tak i melodilinjene samtidig som improvisasjon spiller en forsterkende rolle for det endelige resultatet. Denne vinklingen kommer også tydelig til syne i Halden i forbindelse med at de trekker frem spor fra sin magiske boks som benytter seg sterkt av disse virkemidlene.

Fra Holiday til Sabbath
My Best Friend - som fremstår som et av de virkelig lekne sporene til dette bandet - følges av et rent ut fantastisk støyende parti av konserten hvor en intens Superstooge drives inn i den skumleste versjonen undertegnede har hørt av Painting The Night Unreal. Denne gangen fremstår ikke låta som en psykedelisk versjon av Billie Holiday, men snarere som en kruttsterk manifestasjon av et blått Black Sabbath på syre og saksofon! Men de lange stemmene fra spontaniteten Motorpsycho er mestre på å trylle frem, stopper ikke her. Snarere skal det heller vise seg at eksperimenteringen er satt som mal for kveldens settliste. Langspilte spor som ikke utgitte Close Yr Eyes eller klassiske STG stormer frem, men det er B-siden Flick Of The Wrist med sin glitrende instrumentering og 577 med et nærmest manisk mantra som tar kaka for denne anmelderen. Rent magisk!

Mesterlig avslutning
Men de av Motorpsychos tilhengere som liker de mer konsise låtene er også til stede og får også sin dose av sitt paradis. Storspilte versjoner av singelen Serpentine, samt poplåtene Sinful, Wind-Borne og 'S Numbness fra Blissard og deilige Neverland er alle gode eksempler på et band som i dag mestrer både det spontant flytende og det deilig orkestrerte uttrykket. Det er videre et glitrende sett som avsluttes på mesterlig vis av en konsis og velspilt versjon av perlen Vortex Surfer.

Det er ingenting å si på gruppas forestilling denne kvelden. Til tross for at musikerne virker delvis preget av sykdom gir de alt og gjør få feil. Likevel når ikke denne konserten helt opp i øverste sikte av himmeltaket. Det må nok konteksten ta noe av støyten for. I et stort lokale som Samfunnet virker det nærmest folketomt, og lyden blir for stor for salen gjennom de to timene konserten varer. Her kommer med andre ord aldri den virkelige stemningen som kunne ha hevet dette settet til den posisjon det helt klart hadde fortjent.

Kontinentet neste
Motorpsycho fortsetter turneen sin utenlands. Kontinentet står for tur den neste måneden før trønderne avslutter med fire konserter i Oslo og Trondheim. Da bør du være der for å bevitne et band som verken har noen over eller ved siden av seg her til lands!

Disse låtene spilte Motorpsycho i Halden:

> Dora Peach
> Serpentine
> Sinful, Wind-Borne
> My Best Friend
> Superstooge
> Painting The Night Unreal
> Close Yr Eyes
> Überwagner
> Flick Of The Wrist
> STG
> Custer's Last Stand (One More Daemon)
> Neverland
> 'S Numbness
> 577

> Vortex Surfer

foto: Sony Music / tekst: Mats Johansen, PanoramaMusikk © oktober 2002

VINYLFREAK?

Sjekk Panoramas store vinylguide...!

Sjekk vårt store bildearkiv fra

Lister

Ukens lister
31/10 Topp 20 Single
31/10 Topp 20 Album

Plater

Siste anmeldelser:
31/10 Nagel
31/10 Darkane
30/10 Bjørn Eidsvåg
30/10 Queen Adreena
30/10 Rapture
29/10 Apotheosis
29/10 Divercia
29/10 Schtimm (EP)
29/10 Kpist
28/10 Nirvana
FLERE ANMELDELSER >>>

Arkiv plater

A | B | C | D | E
F | G | H | I | J
K | L | M | N | O
P | Q | R | S | T
U | V | W | X | Y
Z | Æ | Ø | Å | +

Nyheter

Siste nyheter:
29/10 Hard og nådeløs behandling i Halden
29/10 Velkomment konsertkrydder
28/10 Samleplater - et nødvendig onde?
28/10 En forunderlig reise - tilbake til fortiden...
25/10 Hardt rockende orkester på besøk
24/10 Støyende improvisasjoner
18/10 Ren maktdemonstrasjon
17/10 Astroburger for halvfullt Kaos
10/10 Med seks strenger og et smil
10/10 Plagiatbeskyldinger mot Hellström
NYHETSARKIV >>>

Intervju

Siste intervjuer:
13/09 Sveinung Rindal (Banana Party)
11/09 Jaga Jazzist
30/07 Johnny Dowd
19/07 Moonflowers
18/07 Cinnamoon
02/07 Pål Hetland
25/06 Willie Nelson
15/05 ...And You Will Know Us By The Trail Of Dead
13/05 Biffy Clyro
08/05 Ben Christophers
ARKIV >>>

Konsert

Siste konsertomtaler:
29/10 Motorpsycho, Samfunnet
29/10 Elvin Friendly, Kroa i Bø
25/10 Motorpsycho, Vaskeriet
24/10 Motorpsycho / Salvatore, Parkbiografen
18/10 The Soundtrack Of Our Lives, Polar Music Festival
17/10 Astroburger / Diamond, Polar Music Festival
10/10 Vidar Vang m/ Friemann + Clark, Kroa i Bø
28/09 Surferosa, Hulen
27/09 Caesars Palace, Hulen
22/09 The Perishers, Garage
ARKIV >>>

Konsertprogrammer:

Oslo

Rockefeller
John DEE
So What!
Betong
Mono
Blue Monk
Head On
Smuget
Fonii
MER FRA OSLO >>>

Bergen

Hulen
Garage
Det Akademiske Kvarter
Kulturhuset USF
Den Stundesløse
NHH
MER FRA BERGEN >>>

Stavanger

Folken
Checkpoint Charlie
MER FRA STAVANGER >>>

Trondheim

Studentersamfundet
MER FRA TRONDHEIM >>>

Andre byer og tettsteder

Vaskeriet (Kristiansand)
Kaos, Tromsø
Skien Musikkforum (Skien)
Kroa i Bø (Bø)
Tromsø
Øvrige

Hva skjer i dag?