MOTORPSYCHO : Rockefeller - 27/11-02

403 |  |  | 8. årgang

28/11-02: | konsert

MOTORPSYCHO

Rockefeller, Oslo
onsdag 27. november 2002

> Motorpsycho ga Oslo gåsehud

> - Følelsen av å virkelig være vitne til noe magisk. Det sekundet når hele kroppen slår ut i befriende bølger av elektriske spenninger og blikket nesten svartner av glede, og ikke sinne. Akkurat slik kan følelsen som kom krypende på Rockefeller sent i går kveld beskrives. Dette handler om da gåsehuden krøp over nakkehårene etter å ha blitt slått ned av Motorpsychos ufattelige versjon av Hogwash.

> Av Mats Johansen

Det er nesten ikke noe mening i å prøve å fange det som skjedde på Rockefeller i går, men man må likevel prøve. Det som Motorpsycho skapte der overbeviste atter en gang om at dette bandet høyst sannynlig er best i hele verden. Noensinne!

Det blir liksom fåfengt å sammenlikne denne gjengen med deres samtidige når de slamrer ut nevnte Hogwash i nær tjue minutter før de trekker seg fullstendig ned i dypet med en nærmest sakral tapning av The Mirror And The Lie. I stedet bør man nok en gang dykke ned i historiebøkene og hente frem Grateful Dead. På samme måte som de amerikanske legendene gjenskapte sine spor i stadig nye dresser, veksler Motorpsycho gir på en måte som virker fullstendig uanstrengt. Hele settet de spilte seg gjennom denne kvelden fløt avgårde på en så lettvint maner og med en rekke godspor i bunn at det ikke er mulig å argumentere mot dem. I hvert fall ikke på det rent musikalske produktet som ble presentert fra scenekanten.

Kompliserte eksperimenter
Motorpsycho knurrer i gang motoren som en liten rockkvartett før de setter i gang med de mest kompliserte eksperimentene sine. Særlig skulle versjonene av Starmelt / Lovelight og Neverland vise seg å bli fine beviser på at bandet denne skulle komme til å prestere et finfint liveshow. Små detaljer ble lagt inn i de forskjellige låtene, som overgikk studioprestasjonene med glans. Som en venn av meg sa etter konserten: "Noen ganger klarer man å se at det kommer til å bli en fet konsert". Sjur (som han heter) fikk rett. Motorpsycho fremstår nemlig som hypermotiverte i sin første dag på hjemmebane etter seks ukers tune på kontinentet. Nothing To Say fødte sporenstreks allsangen foran et høflig og begeistret publikum, som ellers ble møtt av en hoppende glad Bent Sæther som smilte tilbake til oss.

Sammensettingen av kveldens publikum er nok et resultat av at bandet stiller på Rockefeller en midtukekveld. Som regel besøker Motorpsycho hovedstaden på fredager - med det publikum helgen vanligvis drar med seg. Undertegnede har selv vært til stede på konserter med Motorpsycho hvor de har kuttet ut roligere låter på grunn av støynivået fra baren. Denne kvelden skulle derimot alt bli annerledes.

Ba om stillhet
Gebhardt annonserer What If... med å be om litt stillhet. Hvilket han får, så de tilstedeværende belønnes med en deilig og sår versjon av et av de beste sporene fra It's A Love Cult. Bandet våger seg også innom The Mirror And The Lie rett etter den voldsomme utblåsingen Hogwash. Med stort hell.

I Halden for en måned siden satte Motorpsycho de eksperimentelle utskeielsene i førersetet. Men i går kveld ville de også trekke frem denne høyt elskelige delen av seg selv. 577 grep tak i improvisasjonen, Hogwash renset de tilstedeværende mens STG banket oss. Det er likevel i andre del av settet vi virkelig får se et Motorpsycho i fri flyt. Pills, Powders & Passionplays og Superstooge / Tristano er begge mektige og improvisatoriske utskeielser av klasse. Servert i et lydlandskap de har besøkt før.

Lars Horntveth og Mathias Eick fra Jaga Jazzist bidro i denne delen av settet dessuten med inspirerte blåsere og spillevett, fullt på høyde med Motorpsycho selv. Det spruter formelig av dem der de bringer oss med seg både opp, ned og strake veien i retning paradis. Og dette gjør de med musikk som ikke kan sies å ha noen generell beskrivelse. Snarere viste de seg gjennom denne delen av settet seg å være på vei inn i ingenmannsland. Et sted som kun har vært befolket av jazzpionerer før dem. Det skal for øvrig bli spennende å høre Motorpsychos innspilling av In The Fishtank, som de sammen med deler av nettopp Jaga Jazzist nylig har brukt to dager i studio på.

Ryan slår tilbake
I den andre delen av kveldens sett, oppleves gitarguru Ryan som hovedmannen bak mikrofonen. Med fine tolkninger av Landslide, Upstairs / Downstairs og Serpentine, slår han sterkt tilbake mot kritikerne som mener han synger surt og dårlig. Her benytter han stemmen sin på den måten han ønsker den skal brukes på og gir et ytterligere bevis på at Motorpsycho er i ferd med å utvikle flere låtskrivere og frontmenn. Bent Sæther har lenge vært hovedfrontmann i bandet, men med de siste innslagene fra Gebhardt og Ryan er han ikke lenger alene.

Motorpsycho avslutter sin forestilling på Rockefeller med den klassiske settstopperen Vortex Surfer; perlen fra Trust Us. I en versjon som er forunderlig lik studioinnspillingen, setter de et hardtslående punktum for kvelden og forlater scenen smilende og vinkende. "Vi kikkes i morra", trøster de. Det gjør vi, og jeg gleder meg allerede!

Motorpsycho spiller for øvrig på Rockefeller også i kveld, og kommer hjem til Rosendal i Trondheim både 29.- og 30. november.

Disse låtene spilte Motorpsycho i Oslo:

> Watersound
> Starmelt / Lovelight
> Neverland
> Nothing To Say
> 577
> What If...
> Painting The Night Unreal
> Hogwash
> The Mirror And The Lie
> STG

> Überwagner
> Landslide
> Pills, Powders & Passionplays
> Upstairs / Downstairs
> Serpentine
> Custer's Last Stand (One More Daemon)
> Superstooge/Tristano

> Vortex Surfer

foto: Sony / Motorpsycho / tekst: Mats Johansen, PanoramaMusikk © november 2002

VINYLFREAK?

Sjekk Panoramas store vinylguide...!

Lister

Ukens lister
28/11 Topp 20 Single
28/11 Topp 20 Album

Plater

Siste anmeldelser:
28/11 System Of A Down
27/11 LoveOctopus
27/11 Alison Krauss + Union Station
27/11 Helldorado (EP)
27/11 Autumn Clan
27/11 Eric Clapton
26/11 Numskull
26/11 Themselves
26/11 JR Ewing
26/11 Hobbits
FLERE ANMELDELSER >>>

Arkiv plater

A | B | C | D | E
F | G | H | I | J
K | L | M | N | O
P | Q | R | S | T
U | V | W | X | Y
Z | Æ | Ø | Å | +

Nyheter

Siste nyheter:
28/11 Motorpsycho ga Oslo gåsehud
27/11 Salmesang og feedback i skjønn forening
27/11 Retromodernisme
26/11 Reddet av god sluttspurt
22/11 Pure Detroit!
19/11 Panorama trenger krisehjelp!
15/11 Ett MTV-trofé til Röyksopp
15/11 En lysfontene fra Sørlandet
15/11 Billy Corgans sikrer fremtiden for Zwan
28/10 Samleplater - et nødvendig onde?
NYHETSARKIV >>>

Intervju

Siste intervjuer:
15/11 Son Of Light
13/09 Sveinung Rindal (Banana Party)
11/09 Jaga Jazzist
30/07 Johnny Dowd
19/07 Moonflowers
18/07 Cinnamoon
02/07 Pål Hetland
25/06 Willie Nelson
15/05 ...And You Will Know Us By The Trail Of Dead
13/05 Biffy Clyro
ARKIV >>>

Konsert

Siste konsertomtaler:
28/11 Motorpsycho, Rockefeller
27/11 Low, John DEE
27/11 Radio 4 / Faint, So What!
26/11 Honcho / Gate 9, Kroa i Bø
22/11 Soledad Brothers, So What!
08/11 Robert Plant, Rockefeller
29/10 Motorpsycho, Samfunnet
29/10 Elvin Friendly, Kroa i Bø
25/10 Motorpsycho, Vaskeriet
24/10 Motorpsycho / Salvatore, Parkbiografen
ARKIV >>>

Konsertprogrammer:

Oslo

Rockefeller
John DEE
So What!
Betong
Mono
Blue Monk
Head On
Smuget
Fonii
MER FRA OSLO >>>

Bergen

Hulen
Garage
Det Akademiske Kvarter
Kulturhuset USF
Den Stundesløse
NHH
MER FRA BERGEN >>>

Stavanger

Folken
Checkpoint Charlie
MER FRA STAVANGER >>>

Trondheim

Studentersamfundet
MER FRA TRONDHEIM >>>

Andre byer og tettsteder

Vaskeriet (Kristiansand)
Kaos, Tromsø
Skien Musikkforum (Skien)
Kroa i Bø (Bø)
Tromsø
Øvrige

Hva skjer i dag?