En uforglemmelig opplevelse

Sist oppdatert:
24.10.02
kl.01.28

Kultur |  |

HOVEDSIDE
NYHETER
SPORT
KULTUR
På pulsen Kinoguiden Plateguiden
DEBATT
ANNONSER
FRITID
PÅ NETTET
KUNDESENTER
KONTAKT OSS

|  |  | En uforglemmelig opplevelse 13 år, 14 album. Motorpsycho er ingen smågutter, og med støtte fra Salvatore leverte de en konsert de 230 tilskuerne neppe vil glemme med det første. ERLING KISE

Motorpsycho ble startet for 13 år siden av Bent Sæther (bass, vokal), Hans Magnus «Snah» Ryan (gitar, vokal) og Håkon Gebhardt (trommer, vokal), og har nylig fått med seg Baard H. Slagsvold på synth. De måtte imidlertid vente til 1993 før de fikk sitt virkelige gjennombrudd, og siden den gang har det bare gått oppover. Bandet har nylig gjennomført en Europa-turne og interessen for bandet er større enn noensinne. Fra å spille for godt over 1000 tilskuere i Europa kom Motorpsycho til Parkbiografen og 230 grenlandsborgere. Men dette hindret ikke trønderne i å servere et formidabelt show.
På scenen ventet en fullrigget scene med et stort filmlerret i bakgrunnen, hvilket Salvatore skulle gjøre stor nytte av mens de varmet opp publikum.
Salvatore er nok et ukjent bandnavn for de fleste. Bandet spiller instrumental chill-out-musikk og de kombinerte denne med film i bakgrunnen. Dette gav musikken en helt ny mening, og forsterket det allerede positive inntrykket betraktelig. Salvatore leverte en god halvtime kjærlighet gjennom instrumentene, og skapte en god atmosfære før Motorpsycho entret scenen.
Når Motorpsycho entret scenen toppet stemningen seg. Selv hadde jeg et noe lunkent forhold til bandet i utgangspunktet, men fra første sang forandret dette seg. Motorpsycho leverte musikk med høyt trykk. Og da mener vi ikke bare selve musikken, men også lydnivået, som var formidabelt høyt. Det var rett og slett umulig å ikke bli revet med av den positive 70-tallsstemningen bandet formidlet.
At Motorpsycho er samspillte hersker det ingen tvil om. Det sies at bandet øver 4 timer daglig utenom turneene, noe som tydelig gjenspeiles i ferdighetene. Det ristet i brystkassa i takt med Bent Sæthers bassriff. En følelse som forplantet seg utover i hele kroppen.
Motorpsycho gav hundre prosent hele veien, og når bandet gikk av scenen etter drøye to timer må det ha vært av utmattelse. Men publikum hadde ikke fått nok og etter en kort pause leverte trønderne en rolig avslutning på kvelden. En kveld som enklest kan beskrives med to ord: en opplevelse.
Publisert: 24.10.2002 - 02:00
Oppdatert: 23.10.2002 - 22:21
Utskriftsvennlig versjon

Tips en venn

Send denne saken til en du kjenner ved å fylle ut feltene nedenfor: Mottakers adresse: Din adresse:

| 1997-2001 © A-pressen Interaktiv A/S iMaker CMS - Content Management System