MOTORPSYCHO / SALVATORE : Parkbiografen - 22/10-02

398 |  |  | 8. årgang

24/10-02: | konsert

MOTORPSYCHO + SALVATORE

Parkbiografen, Skien
tisdag 22. oktober 2002

> Støyende improvisasjoner

> Det er alltid en glede å se denne gjengen i aksjon. Med larmende støyvegger og bittersøte harmonier finner Motorpsycho frem til et eget lydbilde som ikke har sitt like på dagens rockscene her hjemme. Nå er de ute på tur igjen.

> Av Mats Johansen

Parkbiografens arkitektur kan gi de fleste besøkende en følelse av å befinne seg på en jazzklubb bak jernteppet i 1971(!). Det er også definitivt en flytende improfølelse over kveldens konsertprogram. Sjelden har undertegnede sett Motorpsycho så eksperimenterende gjennom en hel konsert på en scene her hjemme. Det er noe man får følelsen de lar vente til de befinner seg nede på klubbene på kontinentet. Men denne gangen syntes trønderne klare for å frike ut samtidig som de kanskje ble litt preget av sine oppvarmere og deres instrumentale sett.

Salvatore

Salvatore har endelig fått sitt definitive gjennombrudd. Denne tirsdagskvelden skulle bli en oppvisning som fusjonerte multimedia, postrock og et svingende driv. Bandet har nok tjent en god del på at en guru som John McEntire - blant annet kjent fra de amerikanske legendene Tortoise - har hatt en finger eller to med i spillet denne gangen. Etter de siste omrokkeringene innad i bandet har Salvatore også sannsynligvis fått fokus mer over på teften for låtstrukturer enn rene lydlandskap. Dette gir mye tilbake til lytteren som får flere knagger å henge opplevelsen på.

Visuelt
Settet var i stor grad visuelt og hang godt sammen med filmsnutter som fór over skjermen. Blant Frankenstein og "levende" møbler, trykket Salvatore til og leverte lydvegger som tidvis tok sitt publikum med stille storm. Noe av materialet fortonte seg kanskje som litt vel anonymt for de blant publikum som ikke hadde hørt noe av dem fra før av. Men mot slutten av settet var det vanskelig å ikke nikke med, uansett forhåndskjennskap. Da dro Salvatore til med de fleste av sine muskler og trakk seg inn i et landskap som nok finner like mye inspirasjon hos amerikansk postrock som hos Mogwai.

Motorpsycho

Likevel er det ingen tvil: Det er først og fremst Motorpsycho folk har kommet for å se. Når de kom inn på scenen var det for å starte et sett tuftet på det soundet bandet i en årrekke har vært hovedleverandør av: Tung psykedelia drevet frem med et lettere demonisk flir, slik man gjerne vil se denne kvartetten. Og denne kvelden fikk de av bandets tilhengere som liker de lange låtene mest av alt - og mere til!

Tar seg god tid
Det nye sporet Close Y'r Eyes og My Best Friend var bare noe av det som Motorpsycho tok seg god tid med å gjennomføre. De fire på scenen forsvant gang etter gang inn i dypt dykkende turer - ned i sine egne temaer og låtstrukturer. De spant avgårde på nye tema og ga gamle låter nye drakter. En av disse som nå fremstår i en mye mer interessant versjon er Painting The Night Unreal. Der den tidligere manglet den dynamikk de maktet å få til på studioversjonen fra Phanerothyme, har den nå kledd seg opp som den perfekte miks av Billie Holiday og Grand Funk Railroad. Resultatet ble rett og slett magisk!

Men undertegnede fikk faktisk ikke fot for det som skjedde på scenen før det hadde gått litt tid. Enten fordi vi kanskje ikke helt ventet å bli smurt inn i Motorpsychos verden av den bølgende Close Y'r Eyes, eller kanskje fordi man håpet på en larmende skullfuck av en rocklåt. Dette skremte nok denne anmelderen litt. Men like etter skjedde det jeg håpet skulle skje: Godfølelsen kom, og den dukket opp med en rent intens versjon av STG. Elektrisiteten formelig flommet over publikum og fornyet sin kraft der den flommet tilbake i instrumentene til musikerne i bandet. Stort og mektig og i ettertid vokser dermed også bandets intro denne kvelden.

Spennende å følge
Det skal nemlig mot til å levere et sett tuftet på så stor grad av instrumental psykedelia og såpass få låter fra gruppas siste album It's A Love Cult. Men vågemot er vel én ting dette bandet aldri har hatt lite av. Snarere er det vel nettopp denne evnen til å overraske som gjør Motorpsycho såpass spennende og morsomme å følge dag etter dag - år etter år.

Avslutningen denne kvelden er fullstendig avsindig. Deres konsertfavoritt Tristano spinner avgårde som det monsteret låten etter hvert har blitt, og fungerer som den perfekte ruslende eller elektriske introen til bandets perfeksjonerte versjon av Black To Comm. Maken til fyrverkeri og skitten rock'n'roll har knapt noe orkester levert her til lands! Jeg får kanskje noen på nakken når jeg skriver at ingen gjør nettopp denne låta bedre enn Motorpsycho. Det er bare å gi seg ende over!

I det Motorpsycho avslutter med Fools Gold er det med et smil om munnen vi forlater salen. Selv om man kanskje gjerne skulle ha hatt noe å innvende på bandets fremtoninger - være seg på plate eller scene - er det fullstendig umulig å ikke bli imponert over det beist de kveld etter kveld makter å reise. Som det ultimate bevis på at man i dette bandet står overfor et av verdens aller beste band!

Disse låtene spilte Motorpsycho i Skien:

> Close Y'r Eyes
> For Free
> Neverland
> My Best Friend
> STG
> Custer's Last Stand (One More Daemon)
> Dora Peach
> Landslide
> Painting The Night Unreal
> Serpentine
> Go To California
> 'S Numbness
> Tristano / Black to Comm

> Fools Gold

foto: Racing Junior (Salvatore) / Sony Music og Dag Hefte (Panorama) (Motorpsycho) / tekst: Mats Johansen, PanoramaMusikk © oktober 2002

VINYLFREAK?

Sjekk Panoramas store vinylguide...!

Sjekk vårt store bildearkiv fra

Lister

Ukens lister
24/10 Topp 20 Single
24/10 Topp 20 Album

Plater

Siste anmeldelser:
26/10 Håkan Hellström
26/10 Tommy Tokyo (EP)
25/10 deLillos
25/10 Advance Patrol (single)
25/10 Jurassic 5
24/10 Meshell Ndegeocello
23/10 Sigur Rós
23/10 Minor Majority
23/10 Foo Fighters
22/10 The Tramps
FLERE ANMELDELSER >>>

Arkiv plater

A | B | C | D | E
F | G | H | I | J
K | L | M | N | O
P | Q | R | S | T
U | V | W | X | Y
Z | Æ | Ø | Å | +

Nyheter

Siste nyheter:
25/10 Hardt rockende orkester på besøk
24/10 Støyende improvisasjoner
18/10 Ren maktdemonstrasjon
17/10 Astroburger for halvfullt Kaos
10/10 Med seks strenger og et smil
10/10 Plagiatbeskyldinger mot Hellström
10/10 Tromsø 16. -19. oktober: Polar Music Festival
01/10 On the road again
28/09 Moro med fjellsurf
27/09 For mye av det gode
NYHETSARKIV >>>

Intervju

Siste intervjuer:
13/09 Sveinung Rindal (Banana Party)
11/09 Jaga Jazzist
30/07 Johnny Dowd
19/07 Moonflowers
18/07 Cinnamoon
02/07 Pål Hetland
25/06 Willie Nelson
15/05 ...And You Will Know Us By The Trail Of Dead
13/05 Biffy Clyro
08/05 Ben Christophers
ARKIV >>>

Konsert

Siste konsertomtaler:
25/10 Motorpsycho, Vaskeriet
24/10 Motorpsycho / Salvatore, Parkbiografen
18/10 The Soundtrack Of Our Lives, Polar Music Festival
17/10 Astroburger / Diamond, Polar Music Festival
10/10 Vidar Vang m/ Friemann + Clark, Kroa i Bø
28/09 Surferosa, Hulen
27/09 Caesars Palace, Hulen
22/09 The Perishers, Garage
21/09 Jaga Jazzist, Rockefeller
16/09 Babel Fish, Kroa i Bø
ARKIV >>>

Konsertprogrammer:

Oslo

Rockefeller
John DEE
So What!
Betong
Mono
Blue Monk
Head On
Smuget
Fonii
MER FRA OSLO >>>

Bergen

Hulen
Garage
Det Akademiske Kvarter
Kulturhuset USF
Den Stundesløse
NHH
MER FRA BERGEN >>>

Stavanger

Folken
Checkpoint Charlie
MER FRA STAVANGER >>>

Trondheim

Studentersamfundet
MER FRA TRONDHEIM >>>

Andre byer og tettsteder

Vaskeriet (Kristiansand)
Kaos, Tromsø
Skien Musikkforum (Skien)
Kroa i Bø (Bø)
Tromsø
Øvrige

Hva skjer i dag?