Trondheimpuls - Konsert

| Velkommen til trondheimpuls.no ! |  |  |  |  |  |

Skriv spørsmål
Når går bussen fra ....
Direkte til bussoraklet

Forsiden/Konsert
Annonse

Oppdatert 29.11.2002 Skrevet av Leif Gjerstad

To konserter på Rosendal i helga markerer slutten for årets motorshow.

Utskriftsversjon:
Trykk her

# Motorstopp på Rosendal

- Når turneen er slutt er det ille å være langt unna med enda to dager på veien hjem. Alt du da ønsker er jo å være hjemme, sier Håkon Gebhardt.

Denne helga setter Motorpsycho sluttstrek for en høstlang turné med to konserter på Rosendal teater. Etter mer enn ti år med mange turnéer, har trioen oppdaget at det er best å legge avslutningen til hjembyen.
- Både kortere vei til nachspiel og hjem, smiler bandet når Adresseavisen treffer dem på siste stopp før Trondheim.

Onsdag og torsdag spilte de to konserter på Rockefeller i Oslo, med et materiale hentet fra årets album «It's A Love Cult», men også med mye fra helt gamle «Demon Box»-dager og enda lenger tilbake. Og som vanlig la Motorpsycho ikke fingrene imellom, la ut på en to og en halv timer lang og fascinerende ferd som krumbuktet og improviserte seg fram til sugggererende klimaks. Med enkelte partier som inviterte publikum til allsang, enkelte instrumentale utflukter som også trygt ble ført fram til mål. På ekstranumrene ble bandet nok en gang forsterket med Jaga Jazzist-blåsere.

Rosendal i helgedrakt

- Også Rosendal-konsertene vil bli preget av «Love Cult»-plata, men totalt har vi 60 låter å velge blant, så dagsformen avgjør. Siden Trondheim-konsertene er på fredag og lørdag, blir det nok litt mindre sært og mer løssluppent enn på en vanlig hverdagskonsert. Helgestemningen i salen smitter nok til scenen, sier bandets trommis Gebhardt. - Representasjonsoppgavene går på rundgang. I dag snakker jeg, så får de andre litt mer tid til å sove og lade opp.

Selv uten de verste eksessene er rock'n'roll-livet slitsomt, konstaterer Gebhardt. Som har tatt konsekvensen

av det ved å slutte å røyke.
- Har vært røykfri i seks uker, og det er deilig. Merker at jeg blir mer opplagt, selv om det går mye i nikotintyggis. Gjerne tre på en konsert. Høstens turné begynte egentlig i sommer, da Motorpsycho gjorde flere festivaler forsterket med Jaga Jazzist. Og sommereventyret ble så fruktbart at en ny plate ble unnfanget underveis.
- Vi gikk i studio sammen og spilte i løpet av et par dager inn en times materiale. Bare miksen gjenstår, før albumet slippes en gang til vinteren, avslører Gebhardt, som samtidig bekrefter at det blir lenge til neste rene Motorpsycho-plate. - Vi trenger å nullstille oss før neste slag og tar noen måneder fri nå. Først til våren kommer vi sammen for å jobbe fram litt nytt materiale, og nye Motorpsycho-konserter blir det tidligst over sommeren en gang.

Sammen med Bent Sæther og Hans Magnus (Snah) Ryan fikk Gebhardt også med seg en Motorpsycho-uke i USA før den seks uker lange Europa-turneen. Her hjemme har «Love Cult» fått en litt mer blandet kritikermottakelse enn vanlig, men begge de britiske bladene Q og Mojo har hyllet både bandet og plata opp i skyene.

La Bella Italia

- Det virker som om «Love Cult» har gjort det bedre enn tidligere Motorpsycho-plater mange steder. I Nederland toppet plata den alternative lista, og i Italia er vi blitt enda mer stuevarme. Organisatorisk er det mye rot i Italia, men stemningen og atmosfæren er så god at vi trives bedre der enn i Tyskland, hvor det meste går på skinner, fastslår Gebhardt, mens Bent og Snah rusler bort til oss og sier hei. Det nærmer seg soundcheck, den tredje siste på denne turneen.
- Det blir merkelig å våkne søndag, selv om jeg vet nøyaktig hva jeg skal gjøre den dagen, sier Gebhardt. - Jeg har et helt fast rituale første hjemmedag etter en turné. Da er det å gå igjennom og sortere alle mulige papirer og gammel post, mens vaskemaskinen går. Først etter det ritualet føler jeg meg ordentlig hjemme igjen, og kan ta fatt på mine nærmeste fremtidsplaner. Hva de er? Å være husfar og lage mat. Gleder meg!

Mest leste siste døgn
Barmfager tv-satsing
Motorstopp på Rosendal
Sadosex med Christina Aguilera
Motorpsycho skuffer aldri
- To Tårn en klassiker!

Det skjer

ma | ti | on | to | fr | lø | sø
|  |  |  |  |  | 01
02 | 03 | 04 | 05 | 06 | 07 | 08
09 | 10 | 11 | 12 | 13 | 14 | 15
16 | 17 | 18 | 19 | 20 | 21 | 22
23 | 24 | 25 | 26 | 27 | 28 | 29
30 | 31 |  |  |  |  |

Det skjer i...

Anbefalinger

Du må være logget på for å få personlige anbefalinger. De vil være basert på dine interesser.

Annonse

Artikkelsøk

Konsertsteder

Annonse

10 siste fra trondheimpuls.no

• | Spiller julen inn
• | - To Tårn en klassiker!
• | Sang seg inn i Berlins hjerte
• | Barmfager tv-satsing
• | Kjartanister mot ondskap
• | Mye tull og litt ull
• | Motorpsycho skuffer aldri
• | Bare Vamp er Vamp
• | 007 trivia
• | Gåte hjelper rekrutteringen

5 siste fra adressa.no

• | Bilulykke i Meråker
• | Fikk bilen knust i oppkjørselen
• | Prisnedgang på boligmarkedet
• | Sjark sporløst forsvunnet
• | Vil skjerpe restaurant-straff

5 siste fra fotball.adressa.no

• | - Skylder fortsatt penger for Stam
• | Fotballsupporter ble drept
• | Blackburn vil ha Sükür
• | Irland vil ha franskmann
• | Birkeland til Ham-Kam