Studvest - 2. oktober 2002

###### Ansvarleg redaktør:
Ingrid Åbergsjord.
Vevs-ansvarleg:
Lars Storaas Tylden
Kontakt oss:
studvest@uib.no
Telefon: 55 54 51 48 / 55 54 52 06 / 55 54 52 21
Telefaks: 55 32 84 05

###### Les også meir om avisen.
Studvest (c) 2002

Studvest er ei avis av og for studentar ved Universitetet i Bergen. Onsdag 2. oktober 2002, nr. 22 - 57. årgang |

# Gleder seg til «helsefarlig» konsert

#### - Standarden på konsertsteder i Norge er latterlig bra sammenlignet med ellers i Europa, sier Willy Marhaug, vokalist i Poor Rich Ones. På torsdag spiller han og resten av bandet i Teglverket - på den samme scenen som Motorpsycho omtaler som «helsefarlig».

#####

##### HØY STANDARD. – Konsertscener i Norge er bedre enn i utlandet, sier Willy Marhaug, Poor Rich Ones.

I forrige ukes Studvest fremkom det at plateaktuelle Motorpsycho vegrer seg for å spille på Kvarteret på grunn av høy varme og dårlig luft i Teglverket. Teglverket er i utgangspunktet ikke velegnet som konsertsted. Før åpningen av Kvarteret våren 1995 ble alt interiør i bygningen revet ned og bygget opp på nytt. Det eneste som ble igjen var etasjeinndelingen og fasaden. Problemet er imidlertid at gjenoppbygningen var feildimensjonert fra begynnelsen. Ifølge firmaet Jacobsen & Aarø som var med på ombyggingen, er ventilasjonsanlegget i Teglverket beregnet på en folkemasse på 150 personer. I dag kan det være opptil 450 personer under konserter i lokalet. Vifteanlegget er dessuten på samme krets som vifteanlegget i puben. Under installeringen av anlegget ble det ikke tatt med i betraktningen at lokalet skulle inneholde en scene med lyskastere og annet elektrisk utstyr.

- Varmt uansett hvor man spiller
Poor Rich Ones har spilt flere ganger i Teglverket. Torsdag tredje oktober entrer de scenen på ny. Vokalist Willy Marhaug gleder seg til konserten på tross av den senere tids skriverier om inneklimaet på Kvarteret.
– Det er ikke noe jeg har tenkt så mye over. Uansett hvor man spiller er det veldig varmt på grunn av alle lyskasterne ved scenen. Når det er varmt på Garage drypper det jo fra taket, hevder han. Poor Rich Ones har ifølge Marhaug gode erfaringer med Kvarteret som spillested.
– Jeg liker godt å spille på Kvarteret. Det er det eneste stedet i Bergen som har litt størrelse både for oss i bandet og for publikum. Det er ikke snakk om noe kjellerlokale for å si det sånn.

Høy standard i Norge
Motorpsycho vil ikke komme tilbake til Kvarteret før ventilasjonsanlegget i Teglverket er utbedret. Det er planer om å installere en ny scenevifte, men det er uklart når dette eventuelt vil skje.
– Har du forståelse for at Motorpsycho mener at forholdene er helsefarlige?
– Jeg husker jo at det var veldig varmt sist vi spilte der. Ellers går jo brannalarmen til stadighet og det skal jo ikke skje, men jeg verken vil eller kan uttale meg negativt om Kvarteret nå som vi skal spille der på torsdag, svarer Marhaug.
- Det er jo egentlig helt fantastisk å spille konserter i Norge. Standarden på konsertsteder er latterlig bra sammenlignet med ellers i Europa, avslutter han.

##### Tekst: Karl Erik Bernt
Foto: Rec90

02.10.02

tilbake til toppen
Kultur: 1 2 3 4 5

### Studvest
følger saken:

Kvalitets-
reformen

###### Siste artikkel:
2. oktober 2002
Antall artikler: 20

Nytt
Studentsenter

###### Siste artikkel:
11. september 2002
Antall artikler: 10

Lånekassen

###### Siste artikkel:
11. september 2002
Antall artikler: 11

Kollektivrabatt

###### Siste artikkel:
18. september 2002
Antall artikler: 14

Boligsituasjonen

###### Siste artikkel:
25. september 2002
Antall artikler: 18