Trondheimpuls - Konsert

| Velkommen til trondheimpuls.no ! |  |  |  |  |  |

Skriv spørsmål
Når går bussen fra ....
Direkte til bussoraklet

Forsiden/Konsert
Annonse

Oppdatert 02.12.2002 Skrevet av Kai Kristiansen

Ingen over, ingen ved siden. Snah gjør "en Jimmy Page".

Utskriftsversjon:
Trykk her

# Motorpsycho skuffer aldri

Kompromissløs hitparade fra Norges fremste rock-encyklopedister.

Rosendal:

MOTORPSYCHO

Lørdag

Det er alltid stas når Motorpsycho spiller i hjembyen. Og tradisjon tro avsluttet de også denne høsten turneen i Trondheim.

Lørdagens konsert var på mange måter en gjennomgang av det mer popete låtmaterialet. Det var ingen store overraskelser, men heller ingen skuffelser. Likevel er det bestandig artig å se Motorpsycho live, ikke minst fordi de makter å blåse nytt liv i gammelt stoff på en frisk måte. Som oftest med nokså progressive, nesten avantgardistiske løsninger, som gjør at en konsert med bandet aldri blir forutsigbar.

Snah dro i gang det hele med sin «Serpentine». Vakkert og skjevt, men også forbausende likt studioversjonen. De fulgte opp med en sår og deilig tolkning av «Flick of the Wrist» der Snah nok en gang fikk vist hvilken eminent gitarist han er. I denne delen av konserten fikk vi også servert en nydelig, lavmælt orkestral versjon av «Feel».

I hele tatt så virket første delen av settet litt prøvende, utforskende, men uten at bandet helt fant formen. Men da de etterhvert kjørte i gang «Hey Jane» løsnet det, både hos publikum og bandet, og vi fikk se Motorpsycho slik vi kjenner dem som best; inderlig, lidenskapelig

og totalt overbevisende. De fulgte opp med strålende versjoner av «Watersound», «Custer´s Last Stand» og «STG». Sistnevnte låt med et lengre improvisert støyparti.

Jeg har fortsatt til gode å oppleve en dårlig Motorpsycho-konsert. Selv på sitt mest middelmådige er dette bandet bedre enn de aller fleste andre norske band. Selv om ikke lørdagens konsert levde helt opp til forventningene bød kvelden på mang et øyeblikk av frossen skjønnhet.

Men den viste også bandet fra en mer innadvendt side; Til tross for at vi fikk høre flere av de mest umiddelbare låtene fra Psycho-diskografien virket det som om bandet av og til spilte mer for seg selv enn for folk i salen. Men på den andre siden er det jo nettopp dette som har brakt Motorpsycho dit de er i dag; den kompromissløse holdningen både til seg selv, til musikken og til sitt publikum. Hele tiden med den kunstneriske integriteten inntakt.

Da Motorpsycho etter nesten to timer dro i gang «Vortex Surfer» skjønnte både bandet og publikum at det nærmet seg slutten. Men det ble et verdig og hardtslående punktum.

Mest leste siste døgn
Barmfager tv-satsing
Motorstopp på Rosendal
Sadosex med Christina Aguilera
Motorpsycho skuffer aldri
- To Tårn en klassiker!

Det skjer

ma | ti | on | to | fr | lø | sø
|  |  |  |  |  | 01
02 | 03 | 04 | 05 | 06 | 07 | 08
09 | 10 | 11 | 12 | 13 | 14 | 15
16 | 17 | 18 | 19 | 20 | 21 | 22
23 | 24 | 25 | 26 | 27 | 28 | 29
30 | 31 |  |  |  |  |

Det skjer i...

Anbefalinger

Du må være logget på for å få personlige anbefalinger. De vil være basert på dine interesser.

Annonse

Artikkelsøk

Konsertsteder

Annonse

10 siste fra trondheimpuls.no

• | Spiller julen inn
• | - To Tårn en klassiker!
• | Sang seg inn i Berlins hjerte
• | Barmfager tv-satsing
• | Kjartanister mot ondskap
• | Mye tull og litt ull
• | Motorpsycho skuffer aldri
• | Bare Vamp er Vamp
• | 007 trivia
• | Gåte hjelper rekrutteringen

5 siste fra adressa.no

• | Bilulykke i Meråker
• | Fikk bilen knust i oppkjørselen
• | Prisnedgang på boligmarkedet
• | Sjark sporløst forsvunnet
• | Vil skjerpe restaurant-straff

5 siste fra fotball.adressa.no

• | - Skylder fortsatt penger for Stam
• | Fotballsupporter ble drept
• | Blackburn vil ha Sükür
• | Irland vil ha franskmann
• | Birkeland til Ham-Kam